PLANT A PHOBL IFANC, CYMRU Enwi, cychwyn, cymhwyso a dehongli 1 1 Enw'r Rheoliadau hyn yw Rheoliadau Asiantaethau Mabwysiadu (Cymru) (Diwygio) 2012. 2 Mae'r Rheoliadau hyn yn dod i rym ar 1 Medi 2012. 3 Mae'r Rheoliadau hyn yn gymwys o ran Cymru. 4 Yn y Rheoliadau hyn, ystyr “y Prif Reoliadau” (“ the Principal Regulations ”) yw Rheoliadau Asiantaethau Mabwysiadu (Cymru) 2005 . Diwygio'r Prif Reoliadau 2 Mae'r Prif Reoliadau wedi eu diwygio fel a ganlyn. 3 Yn rheoliad 2, yn y man priodol, mewnosoder — mae i “gorchymyn gofal” yr ystyr a roddir i “care order” yn adran 105(1) o Ddeddf 1989 ; . 4 Yn rheoliad 7 — a cyn “Rhaid i'r asiantaeth fabwysiadu”, mewnosoder “(1)”; b ar ôl “o ran mabwysiadu” mewnosoder “er mwyn sicrhau bod y panel yn cael ei drefnu'n effeithiol ac yn gweithredu'n effeithlon.”; c hepgorer “a rhaid i'r asiantaeth adolygu'r cyfarwyddiadau hynny yn gyson a, phan fydd yn briodol, eu diwygio.”; a d mewnosoder fel is-baragraff newydd “(2) Rhaid i'r asiantaeth fabwysiadu adolygu'r cyfarwyddiadau yn rheoliad 7(1) yn gyson a'u diwygio pan fo hynny'n briodol.”. 5 Mewnosoder ar ôl rheoliad 8 — 8A Rhaid i'r asiantaeth fabwysiadu sicrhau bod y paneli mabwysiadu'n cael eu cynghori'n gywir gan berson sydd wedi ymgymhwyso'n briodol mewn perthynas â mabwysiadau ag iddynt elfen dramor os oes achos o'r fath yn cael ei ystyried. . 6 Yn rheoliad 17 — a yn y pennawd, hepgorer “ar gyfer y panel mabwysiadu”, b yn lle paragraff (2) rhodder— 2 Mewn achos— a lle y mae'r asiantaeth fabwysiadu yn awdurdod lleol ac yn ystyried a ddylid lleoli'r plentyn ar gyfer ei fabwysiadu, a b lle y mae naill ai paragraff (2A) neu (2B) yn gymwys, ni chaiff yr asiantaeth fabwysiadu gyfeirio'r achos at y panel mabwysiadu. 2A Mae'r paragraff hwn yn gymwys — a pan fo'r plentyn wedi ei leoli ar gyfer ei fabwysiadu gan yr asiantaeth fabwysiadu neu'n cael llety gan yr awdurdod lleol; b pan na fo unrhyw asiantaeth fabwysiadu wedi ei hawdurdodi i leoli'r plentyn ar gyfer ei fabwysiadu, ac c pan na fo gan y plentyn riant na gwarcheidwad, neu fod yr asiantaeth yn ystyried bod yr amodau yn adran 31(2) o Ddeddf 1989 wedi eu bodloni o ran y plentyn. 2B Mae'r paragraff hwn yn gymwys — a pan fo cais wedi ei wneud, a heb ei benderfynu, y gellid gwneud gorchymyn gofal yn ei gylch o ran y plentyn, neu b pan fo'r plentyn yn ddarostyngedig i orchymyn gofal ac na fo'r asiantaeth fabwysiadu wedi ei hawdurdodi i leoli'r plentyn ar gyfer ei fabwysiadu. 2C Mewn achos nad yw'n dod o dan baragraff (2), rhaid i'r asiantaeth fabwysiadu anfon yr wybodaeth a'r adroddiadau y cyfeirir atynt yn (2D) at y panel mabwysiadu. 2D At ddibenion paragraff (2C) a rheoliad 19(1)(A) yr wybodaeth a'r adroddiadau yw — i yr adroddiad ysgrifenedig y cyfeirir ato yn rheoliad 17(1), ii yr adroddiad ysgrifenedig ar gyflwr iechyd y plentyn y cyfeirir ato yn rheoliad 15(2)(b), oni bai bod yr asiantaeth fabwysiadu wedi derbyn cyngor gan y cynghorydd meddygol yn nodi nad oes angen adroddiad o'r fath, a iii yr wybodaeth am iechyd rhieni naturiol y plentyn. . 7 Yn rheoliad 19 — a ym mharagraff (1), ar y dechrau mewnosoder “Mewn unrhyw achos sy'n dod o dan reoliad 17(2C)”, a b ar ôl paragraff (1) mewnosoder — 1A Mewn unrhyw achos sy'n dod o dan reoliad 17(2) rhaid i'r asiantaeth fabwysiadu ystyried yr wybodaeth a'r adroddiadau y cyfeirir atynt yn rheoliad 17(2D), ac unrhyw wybodaeth berthnasol arall, wrth ddod i benderfyniad ynghylch a ddylai'r plentyn gael ei leoli ar gyfer ei fabwysiadu . Dirymu 8 Mae rheoliad 9 o Reoliadau Gwasanaeth Mabwysiadu Awdurdodau Lleol (Cymru) 2007 wedi ei ddirymu . Darpariaeth drosiannol 9 1 Mae'r rheoliad hwn yn gymwys — a pan fo asiantaeth fabwysiadu wedi cyfeirio achos at y panel mabwysiadu cyn i'r Rheoliadau hyn ddod i rym, a b pan fo'r achos yn dod o fewn rheoliad 17(2) o'r Prif Reoliadau. 2 Mewn achos lle y mae'r wybodaeth a'r adroddiadau y cyfeirir atynt yn rheoliad 17(2D) o'r Prif Reoliadau wedi eu hanfon at y panel mabwysiadu ond bod y panel mabwysiadu heb gyfarfod i ystyried yr achos cyn i'r Rheoliadau hyn ddod i rym, rhaid i'r asiantaeth fabwysiadu dynnu'r wybodaeth a'r adroddiadau yn ôl oddi wrth y panel a mynd ati i wneud penderfyniad yn unol â rheoliad 19(1A) o'r Prif Reoliadau. 3 Mewn achos lle y mae'r wybodaeth a'r adroddiadau y cyfeirir atynt yn rheoliad 17(2D) o'r Prif Reoliadau wedi eu hanfon at y panel mabwysiadu a bod y panel wedi cyfarfod i ystyried yr achos cyn i'r Rheoliadau hyn ddod i rym, a'i fod — a wedi penderfynu pa argymhelliad i'w wneud ond heb gyfleu'r argymhelliad hwnnw i'r asiantaeth fabwysiadu, neu b yn aros i gael rhagor o wybodaeth oddi wrth yr asiantaeth fabwysiadu yn unol â rheoliad 18(2)(b) o'r Prif Reoliadau, neu gyngor cyfreithiol yn unol â rheoliad 18(2)(c) o'r Prif Reoliadau, rhaid i'r panel mabwysiadu fynd ati i wneud ei argymhelliad yn unol â rheoliad 18 o'r Prif Reoliadau, a rhaid i'r asiantaeth fabwysiadu ystyried yr argymhelliad hwnnw yn unol â rheoliad 19(1) o'r Prif Reoliadau, fel pe na bai'r Rheoliadau hyn wedi eu gwneud. Gwenda Thomas Y Dirprwy Weinidog Plant a Gwasanaethau Cymdeithasol o dan awdurdod y Gweinidog Iechyd a Gwasanaethau Cymdeithasol, un o Weinidogion Cymru 18 Gorffennaf 2012